AndreaBozzo/ceres-open-data-index huggingface dataset:
Pääkaupunkiseudun kasvihuonekaasupäästöt

Aineisto sisältää tiedot pääkaupunkiseudun ja erikseen pääkaupunkiseudun kaupunkien käyttöperusteisista kasvihuonekaasupäästöistä sektoreittain (kaukolämpö, öljylämmitys, sähkölämmitys, kulutussähkö, liikenne, teollisuus ja työkoneet, jätteiden käsittely, maatalous) sekä jaoteltuna asumisesta, palveluista, teollisuudesta ja maataloudesta aiheutuviin päästöihin vuosina 1990 ja 2000-2025. 

Kokonaispäästöjen lisäksi tulokset on esitetty asukasta kohti laskettuna.

Tags: jätteet, kasvihuonekaasupäästöt, kaukolämpö, liikenne, maatalous, sähkö, teollisuus
Organization: Helsingin seudun ympäristöpalvelut (HSY)
Pääkaupunkiseudun energiankulutus

Sisältää tiedot pääkaupunkiseudun ja erikseen pääkaupunkiseudun kaupunkien energiankulutuksesta sektoreittain (kaukolämpö, öljylämmitys, sähkölämmitys, kulutussähkö, liikenne, teollisuus ja työkoneet) vuosina 1990 ja 2000-2025.

​Lämmityksen osalta kulutuksen vuosivaihteluja tasataan viiden vuoden liukuvalla keskiarvolla, mutta omalla välilehdellä on esitetty kulutus ilman tasausta.

Tags: autoilu, energia, energiankulutus, junat, kaukolämpö, laivat, liikenne, polttoaineet, sähkö
Organization: Helsingin seudun ympäristöpalvelut (HSY)
HRI-verkkopalvelun avoimen datan metatiedot 

Aineisto sisältää kaikkien pääkaupunkiseudun avoimen datan palvelun Helsinki Region Infosharen (HRI) verkkopalvelusta löytyvien avoimien datojen metatiedot. Metatiedot ovat luettavissa CKAN-datakatalogin rajapinnan kautta. Rajapinnan kautta pystyy hakemaan esim. listauksen kaikista HRI:ssa olevista datoista sekä sovelluksista sekä niiden ID:iden perusteella hakemaan myös yksittäisen datan tai sovelluksen tarkat metatiedot. Lisätietoa rajapinnasta ja sen käyttömahdollisuuksista saa CKAN:in [rajapintadokumentaatiosta](http://docs.ckan.org/en/latest/api/).

Esimerkiksi listan kaikista HRI:ssa olevista datoista ja sovelluksista saa haettua kyselyllä: 
https://hri.fi/data/api/3/action/package_list

Yksittäisen aineiston metadatat saa haettua kyselyllä (id:hen tulee parametriksi ko. aineiston id):
https://hri.fi/data/api/action/package_show?id=hri-verkkopalvelun-avoimen-datan-metatiedot

Lisätietoa HRI:n metatietokentistä:
https://hri.fi/fi/ohjeet/datan-avaajalle/hrin-ckanin-kayttoohjeet#ckan-kentat

Organization: Helsingin kaupunginkanslia
Rajapinta pääkaupunkiseudun kansalais- ja työväenopistojen kurssitietoihin

Ilmonet.fi on pääkaupunkiseudun kaupunkien kansalais- ja työväenopistojen (Helsingin työväenopisto, Helsingfors arbis, Espoon työväenopisto, Esbo arbis ja Vantaan aikuisopisto) yhteinen palvelu, jonka kautta mm. löytyy tiedot kaikista opistojen järjestämistä kursseista, luennoista ja tapahtumista. Sivuston kautta voi myös ilmoittautua kursseille.

Ilmonetin rajapinnan kautta opistojen kurssitiedot on saatavissa JSON-muodossa. Rajapinta käyttää REST-arkkitehtuuria. Kyselyjen tekemiseen tarvitaan API-avain. 

Tarkemmat tekniset tiedot, esimerkkikyselyjä sekä ohjeet API-avaimen hakemiseen: https://api.ilmonet.fi/pksilmoapix/v1/docs 

Organization: Helsingin kasvatuksen ja koulutuksen toimiala
Turun kaupungin pysäköintivirheet

Pysäköinti on olennainen osa kaupungin liikennejärjestelmää ja keskeinen tekijä kaavoituksessa ja rakentamisessa – sekä tilantarpeen että kustannusten vuoksi. Yhteiskunnan ja tekniikan murros vaikuttavat tulevaisuuden kaupunkiliikenteeseen ja pysäköintiin. 
Kaupunginhallituksen hyväksymissä pysäköinnin linjauksissa otetaan kantaa mm. kadunvarsipysäköinnin määrään ja sääntelyyn, asukaspysäköintiin sekä asemakaavojen pysäköintipaikkavaatimuksiinkin. Pysäköintivirhemaksun määrä on Turussa 60 euroa.

Lisätietoja:

* [Turun kaupungin pysäköinnin maksuvyöhykkeet](https://www.avoindata.fi/data/fi/dataset/turun-kaupungin-pysakoinnin-maksuvyohykkeet)
* [Pysäköinti](https://www.turku.fi/asuminen-ja-ymparisto/liikenne/pysakointi)

Päivitykset:

* 22.4.2026 Vuoden 2025 tietojen lisäys
* 10.1.2025 Vuoden 2024 tietojen lisäys
* 22.7.2024 Vuoden 2023 tietojen lisäys
* 25.1.2023 Vuoden 2022 tietojen lisäys
* 11.1.2022 Vuoden 2021 tietojen päivitys ja pysäköintimaksuvyöhyketietojen siirto erilliseen aineistoon
* 17.9.2021 Vuoden 2020 tietojen lisäys
* 7.1.2021 Maksuvyöhykkeiden päivitys
* 29.4.2020 Pysäköintivirheet

![Pysäköintivirhekartta](https://data.turku.fi/e42h5otsxkukez83cdke8e/kuva.jpg)

Tags: pysäköinti
Organization: Turku
Vieremän kunnan ostolaskudata 2025

Vieremän kunnan ostolaskudata vuodelta 2025 on julkaistu. Aineisto sisältää kunnan palvelujen, aineiden, tarvikkeiden ja tavaroiden, investointien sekä vuokrien ostolaskutiedot. Ostolaskudatasta on poistettu maksetut avustukset ja henkilötietoja sisältävät ostolaskut tietosuojan vuoksi. Tehtyjen rajausten vuoksi summia ei voi verrata suoraan kunnan talousarvioon tai toteutuneisiin kustannuksiin. Aineisto on poimittu rivitasolla, jolloin laskukohtainen yhteissumma saadaan laskemalla saman tositenumeron sisältävät rivit yhteen. Aineiston julkaisemisessa on noudatettu Kuntaliiton julkaisemaa Kuntien ja kuntayhtymien ostolaskudatan avaamisen ohjetta.

Organization: Vieremän kunta
Pääkaupunkiseudun palvelurekisterin REST-rajapinta

Pääkaupunkiseudun palvelurekisterin REST-rajapinta tarjoaa kuvaukset Helsingin, Espoon, Vantaan, Kauniaisten ja Länsi-Uudenmaan hyvinvointialueen sekä Vantaan ja Keravan hyvinvointialueen fyysisistä ja sähköisistä palveluista. Rajapintaa on kehitetty REST-mallien mukaisesti ja sen kautta voi kysellä tietoa joko JSON- tai XML-muodossa.

Rajapinnan kautta voi kysellä mm. seuraavia tietoja: 

- palvelujen palvelukuvaukset 
- palveluihin liittyvät asiointipalvelut (myös toimipisteet)
- asiointipalvelun palvelukanavat 
- palvelukuvauksiin liittyvät hakusanat 

Tietoja voidaan kysyä rajapinnasta joko yksi tietoalkio kerrallaan tai listauksena, joka palauttaa tiedot kaikista ko. tyypin tietoalkioista yhdellä kertaa. Tarkempi kuvaus ja esimerkkejä löytyy rajapinnan yhteydestä.

**Rajapinnan osoite**: https://www.hel.fi/palvelukarttaws/restpages/palvelurekisteri.html

Rajapintaa ylläpitää Helsingin kaupunginkanslia.

Tags: api, julkiset-palvelut, palvelut
Organization: Helsingin kaupunginkanslia
Kauniaisten kaupungin tulot ja menot

Kauniaisten kaupungin tulot ja menot tilinpäätöksen mukaisesti sekä talousarviot vuodesta 2012 alkaen.
 
Kauniaisten kaupungilla ei ole liikelaitoksia eikä kirjanpidossa eriytettyjä taseyksikköjä.
 
Tarkasteltaessa tietoja on hyvä huomioida kaupungissa vuonna 2013 tehty organisaatiomuutos, jossa varhaiskasvatuksen tulosalue siirrettiin sosiaali- ja terveystoimesta sivistystoimeen. Virallinen tilinpäätös vuodelta 2012 on laadittu siten, että varhaiskasvatus raportoitiin osana sosiaali- ja terveystointa.
 
Muuta huomioitavaa on ruoka- ja puhdistuspalvelun sijoittuminen kaupungin yleishallintoon sekä yhdyskuntatoimen alla oleva kaupungin kiinteistöyksikkö, joka huolehtii kaupungin tilojen sisäisestä vuokrauksesta ja ylläpidosta.

Tags: aluetalous, julkinen-talous, kunnallistalous, menot, talousarvio, tilinpäätökset
Organization: Kauniaisten kaupungin yleishallinto
Kauniaisten kaupungin ostot

Kauniaisten kaupungin palvelujen, aineiden, tarvikkeiden ja tavaroiden ostot, maksetut vuokrat, muut kulut ja käyttöomaisuushankinnat vuodesta 2014 alkaen. Tiedot on poimittu ostolaskujen sähköisestä käsittelyjärjestelmästä laskurivitasolla ja aineistoa on täydennetty organisaation toimialan, tulosalueen ja tulosyksiköiden nimitiedoilla. Yksittäiset laskurivitasot esitetään yleensä ilman arvonlisäveroa. Aineisto ei sisällä ostoja yksityishenkilöiltä eikä yksityishenkilöille maksettuja avustuksia.

Tietoja on luokiteltu aineiston käytön helpottamiseksi. Luokittelujen avulla aineistosta voi tarkastella ostoja esimerkiksi toimialoittain, toimittajittain tai tilitasoittain. Suodattamalla tietoja voidaan vertailla ostojen toteutumia erilaisten tietojen perusteella. Kaikkiin avattuihin ostolaskutietoihin on lisätty tieto laskun päivämäärästä.

Aineisto päivitetään vuosittain aina tilinpäätöksen valmistumisen jälkeen.

Tags: hankinnat, ostot, talous
Organization: Kauniaisten kaupungin yleishallinto
Helsingin Seudun Liikenteen (HSL) vuoromäärät

Helsingin Seudun Liikenteen (HSL) linja-auto- ja raitiovaunuliikenteen vuoromäärät risteysväleittäin.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/hsln-bussi-ja-raitiovaunuliikenteen-vuorom%C3%A4%C3%A4r%C3%A4t).

Tags: joukkoliikenne, linja-autoliikenne, vuoromäärät
Organization: Helsingin seudun liikenne (HSL)
Jätteiden lajitteluaktiivisuus pääkaupunkiseudulla

HSY:n vuosittain teettämän asiakaskyselyn kysymyksen numero 11: "Mitä seuraavista jätteistä lajittelette itse ja kuinka säännöllisesti?" vastaukset vuosilta 2007-2017.

​​Kyselytutkimuksella selvitetään pääkaupunkiseutulaisten toimintaa jäteasioissa sekä heidän mielipiteitään jätehuollon tiedotus-, neuvonta- ja keräyspalveluista. Tutkimus osoitettiin Helsingin, Espoon, Vantaan, Kauniaisten ja Kirkkonummen 18-vuotiaalle väestölle.

Tags: biojätteet, hyötyjätteet, jätehuolto, jätteet, kierrätys, kyselyt, ongelmajätteet, sekajätteet
Organization: Helsingin seudun ympäristöpalvelut (HSY)
HelMet-kirjastojen lainatuimmat lastenkirjat

Luettelot lainatuimmista lastenkirjoista Espoon, Helsingin, Kauniaisten ja Vantaan kaupunginkirjastoissa. Luettelot kattavat 100 lainatuinta lastenkirjaa  (kauno- ja tietokirjallisuus). Tiedot ovat neljännesvuosittain ja alkavat vuoden 2014 alusta. Tiedoissa on mukana myös lainojen uusinnat.

Aineiston kirjojen nimiä on lyhennetty, koska kirjojen nimet voivat olla todella pitkiä esimerkiksi oppikirjasarjoissa, joissa on useita osia ja erilaisia versioita tehtäväkirjoista oppikirjoihin ja sanakirjoihin. Siksi aineistossa voi samalla nimellä useita eri kirjoja. Mukaan on otettu nimi vain ensimmäiseen erottajana toimivaan kaksoispisteeseen tai pilkkuun asti.

**HUOM:** Excel-tiedosto 2019- -aineistossa on sekä lainatuimmat aikuisten- että lastenkirjat.

##Kentät

- Nimeke: Kirjan nimi
- Tekijä: Ensisijainen tekijä
- ISBN: Kirjan tai muun erillisteoksen yksiselitteinen tunnus, josta selviää mm. kirjan julkaisumaa tai kieliryhmä ja kustantaja
- Lainauskerrat: Kaikkien kierrossa olevien kappaleiden (niteiden) lainauskertojen kertymä aikavälillä. Sisältää myös uusinnat.

Tags: kirjastot, kirjat, kulttuuri
Organization: Helsingin kulttuurin ja vapaa-ajan toimiala
Espoon kaupungin talousarviotiedot

Espoon kaupungin alkuperäiset talousarviotiedot vuodesta 2012 alkaen. Tiedot ovat käyttösuunnitelmatason tietoa. Aineisto sisältää kaupungin toimintatulot ja -menot, rahoitustulot ja -menot, verotulot, valtionosuudet, poistot, laskennalliset korot sekä tuloksenkäsittelyerät. Lisäksi aineistosta löytyy tiedot kaupungin investoinneista omaisuuslajeittain.

**Käsitteet:**

- Toimiala: Espoon kaupungin neljä (aiemmin viisi) toimialaa sekä liikelaitokset ja taseyksiköt. Lisäksi investointien jaottelun omaisuuslajeittain sekä rahoituksen erät.
- Yksikkö: Organisaatiorakenteen mukaiset tulosyksiköt ja liikelaitokset sekä investointien ja rahoituserien jaottelu.
- TEAlue: Organisaatiorakenteen mukainen tarkempi jaottelu tehtäväalueittain.
- Kustannuspaikka: Organisaatiotaso, jolle talousarviotiedot käyttösuunnitelmassa kohdistetaan.
- Alakustannuspaikka 1: Tarkentava dimensio.
- Alakustannuspaikka 2: Tarkentava dimensio.
- Tili (ks. lista alla)
- TA: Kaupunginvaltuuston hyväksymä alkuperäinen talousarvio (€).
- Vuosi: Talousarviovuosi.

**Tilit:**

- Toimintatulot, ulkoiset 3000-3999
- Toimintatulot, sisäiset 9800-9899 ja  9160-9199
- Toimintamenot, ulkoiset 4000-4999 (pl.4480 ja 4640)
- Toimintamenot, sisäiset 9700-9799 ja 9060-9099
- Verot, valtionosuudet ja investointien rahoitusosuudet 5000-5999
- Rahoituserät 6000-6999
- Poistot 7000-7999
- Satunnaiset erät, varaukset, laskennalliset erät 8000-9011
- Investointimenot 9200-9299, 4480 ja 4640
- Investointitulot 9500-9699
- Anto- ja ottolainat 9300-9499

Tags: aluetalous, julkinen-talous, kunnallistalous, talousarvio
Organization: Espoon kaupungin konsernihallinto
Espoon kaupungin tulot ja menot

Espoon kaupungin tulot ja menot tileittäin ja kustannuspaikoittain tilinpäätöksen mukaan vuodesta 2011 alkaen. Aineisto sisältää toimialojen, liikelaitosten ja taseyksiköiden tiedot.

**Ominaisuustiedot:**

- toimiala
- TOelin/yksikkö
- kustannuspaikka
- tili
- toteuma
- vuosi

Tags: aluetalous, julkinen-talous, kunnallistalous, menot, tilinpäätökset, tulot
Organization: Espoon kaupungin konsernihallinto
Kiinteistöiltä kerätyt jätemäärät pääkaupunkiseudulla ja Kirkkonummella

Aineistossa on asuinkiinteistöjen ja kuntien hallinto- ja palvelutoimintojen kiinteistöiltä kerätyt jätemäärät (biojäte, kartonkipakkaukset, lasipakkaukset, muovipakkaukset, pienmetalli, sekajäte) kuukausittain tonneina. Aineisto kattaa vuodet 2019-2022.

Organization: Helsingin seudun ympäristöpalvelut (HSY)
Helsingin kaupungin kesä- ja talvihoidon käyttäjätyytyväisyyskyselyjen vastaukset

Aineisto sisältää anonymisoidut vastaukset Helsingin kaupungin kesä- ja talvihoidon käyttäjätyytyväisyyskyselyistä talvikaudesta 2022-23 alkaen. Aineistot on kerätty karttapohjaisella Maptionnaire-kyselyohjelmalla.

Kyselyjen toteutusajat:

- Talvi 2022-23: 27.2.–20.3.2023
- Kesä 2023: 18.9.–15.10.2023
- Talvi 2023-24: 26.2.–18.3.2024
- Kesä 2024: 9.–29.9.2024
- Talvi 2024-25: 26.2.–18.3.2025
- Kesä 2025: 15.9.–2.11.2025
- Talvi 2025-26: 25.2.–17.3.2026

Kyselyssä vastaajilta kysyttiin ensin, kuinka tyytyväisiä he yleisesti ottaen olivat kunnossapitoon asteikolla 1-4 (1=tyytymätön, 2=melko tyytymätön, 3=melko tyytyväinen, 4=tyytyväinen). Tämän jälkeen vastaajat saivat merkitä karttapohjalle paikkoja, joissa kesä- tai talvikunnossapito oli hoidettu hyvin tai siinä oli parannettavaa. Kartalle pystyi laittamaan kuhunkin kysymykseen korkeintaan 20 merkintää.

Aineiston koordinaattijärjestelmä on WGS 84 (EPSG:4326).

Aineistosta on poistettu sanalliset vastaukset, vastaajien ID:t sekä osa vastaajien taustatiedoista vastaajien anonyymisyyden turvaamiseksi.

Kesän 2025 kysely on aiempia vuosia laajempi. [Kyselyn rakenne ja kysymykset](https://www.hel.fi/static/avoindata/kymp/kyselylomake_tyytyvaisyyskysely_Helsingin_yleisista_alueista_2025.pdf).

Kesä- ja talvihoidon käyttäjätyytyväisyyskyselyt suoritetaan vuosittain.

Organization: Helsingin kaupunkiympäristön toimiala
Kyyjärven kunnan ostolaskut 2025

Kyyjärven kunnan ostolaskudata sisältää palvelujen, tarvike- ja kalustohankintojen, investointien sekä vuokrien ostolaskutiedot. Ostolaskudatasta on poistettu avustukset, eläkemaksut yms. ei-ostolaskuiksi määriteltävät maksut. Yksityisten elinkeinonharjoittajien laskut näkyvät aineistossa ”Toiminimiyrittäjä”-nimellä. Aineiston julkaisemisessa on noudatettu Kuntaliiton julkaisemaa Kuntien ja kuntayhtymien ostolaskudatan avaamisen ohjetta.

Organization: Kyyjärven kunta
Rajapinta Staran lumiaurojen sijantitietoihin

**HUOM (10/2024):** Rajapinta ei päivitysten vuoksi ole toistaiseksi toiminnassa.

Helsingin kaupungin rakentamispalvelu Stara otti vuonna 2012 käyttöönsä sähköisen tuotannonohjausjärjestelmän, joka tuottaa GPS-paikkatietoa tehdystä työstä. Helmikuussa 2013 Stara aloitti avoimen datan kokeilun, jossa etsitään uusia tapoja katujen talvihoidon töiden seurantaan ja visualisointiin.

Avatussa aineistossa oli pilotin alkuvaiheessa mukana vain pieni osa, noin 10 prosenttia, Staran Helsingissä tekemästä talvihoidon työstä. Aineisto koski itäistä kantakaupunkia ja Itä-Helsinkiä, ja mukana oli parisen kymmentä ajoneuvoa (21.2.2013). Huhtikuussa (12.4.2013) aineistoon liitettiin katupölyn puhdistuksessa olevat koneet. Helmikuuhun 2014 mennessä mukaan seurantaan on saatu kaikkiaan jo 120 ajoneuvoa, ja kartalla näkyy jatkuvasti olosuhteista riippuen noin 50-80 työkonetta. Palvelu laajenee vähitellen kattamaan kaikki Staran hoidossa olevat alueet.

Lisätietoa katujen talvikunnossapidosta: 
https://www.hel.fi/fi/kaupunkiymparisto-ja-liikenne/kunnossapito/katujen-kunnossapito/katujen-talvikunnossapito

API-kuvaus (rajapintakuvaus) löytyy osoitteesta https://github.com/codeforeurope/aura/wiki/API

Ajoneuvojen sijantikoordinaatit ovat WGS-84-muodossa.

Data on viisi minuuttia viivästettyä. Viivästys johtuu mobiilaitteiden tavasta lähettää dataa kolmen minuutin välein paketteina palvelimelle. Sijaintitiedot tulevat yhden sekunnin välein silloin, kun työsuoritus on päällä.

Aineiston kanssa voi käyttää haluamaansa karttapohjaa. On hyvä huomata, että Helsingin kadut on luokiteltu kolmeen hoitoluokkaan, mikä ohjaa töiden kiireellisyyttä.

Stara hoitaa noin 60 prosenttia Helsingin kaduista rakennusviraston tilausten ja hoitoluokitusten mukaan.

Tags: kunnossapito, liikenne, lumiaurat, tiet
Organization: Stara
Espoon pyöräilijä- ja jalankulkijamäärät

Aineistokokonaisuus sisältää tietoja pyöräilijä- ja jalankulkijamääristä Espoossa. Tietoa on kahdessa eri muodossa: CSV-taulukoissa (Pyöräilijämäärät sekä Pyörälaskentapaikkojen sijainnit) sekä kartalla paikkatietoaineistona WFS-rajapinnan kautta (Jalankulun ja pyöräilyn liikennelaskurit, Jalankulun ja pyöräilyn laskentatulokset). 

##Pyöräilijämäärät 

Espoon pyöräilijämäärät tunneittain vuodesta 2014 alkaen CSV-muodossa. Pyöräilijämääriä lasketaan koneellisesti eri vakiolaskentakohteessa. Lisäksi niitä lasketaan vuosittain vaihtuvissa mittauspisteissä. Data sisältää koneellisesta laskennasta johtuvia laskentavirheitä.

Data päivitetään kerran vuodessa. 

##Jalankulun ja pyöräilyn liikennelaskurit

WFS-rajapinnan kautta saatavissa olevassa jalankulun ja pyöräilyn liikennelaskurit -paikkatietoaineistossa näytetään automaattisten Eco-Counter-laskureiden sijainnit Espoossa sekä jalankulkija- ja pyöräilijämäärät edellisenä vuorokautena, tässä kuussa, tänä vuonna ja viime vuonna. 

Data päivittyy kerran vuorokaudessa. 

Voit esikatsella aineistoa [Espoon karttapalvelussa](https://kartat.espoo.fi/IMS/?layers=Opaskartta&lon=Jalankulun%20ja%20py%C3%B6r%C3%A4ilyn%20liikennelaskurit&cp=6678079,25481856&z=32).

##Jalankulun ja pyöräilyn laskentatulokset

WFS-rajapinnan kautta saatavissa olevassa jalankulun ja pyöräilyn laskentatulokset -paikkatietoaineistoissa näytetään jalankulun käsinlaskentatulokset kesä- (15.5.–15.9.) ja talvikaudelta (1.1.–28.2.). Sekä jalankulku- että pyöräilylaskennat tehdään samoissa paikoissa samaan aikaan. Ominaisuustietojen lyhenne KAVL tarkoittaa keskimääräistä arkivuorokausiliikennettä, lyhenne PPQ tarkoittaa viiden vuorokauden maksimiarvojen keskiarvoa arkivuorokausilta.

Data päivitetään kerran vuodessa. 

Voit esikatsella aineistoja [Espoon karttapalvelussa](https://kartat.espoo.fi/IMS/?layers=Opaskartta&lon=Jalankulun%20laskentatulokset&lon=Py%C3%B6r%C3%A4ilyn%20laskentatulokset&cp=6678079,25481856&z=32).

##Paikkatietoaineistojen käyttö WFS-rajapinnasta

**Koordinaatisto(t):**

- ETRS-GK25 (EPSG:3879)

**Rajapintapalvelujen osoitteet:**

- WFS: [https://kartat.espoo.fi/teklaogcweb/wfs.ashx](https://kartat.espoo.fi/teklaogcweb/wfs.ashx?request=GetCapabilities)
- WFS: QGIS 2.18 - 3.x versioilla suositellaan käytettäväksi osoitetta: [https://kartat.espoo.fi/teklaogcweb/wfs.ashx?OUTPUTFORMAT=GML2](https://kartat.espoo.fi/teklaogcweb/wfs.ashx?OUTPUTFORMAT=GML2)
- Rajapintapalvelun kuvaus: https://kartat.espoo.fi/Paikkatieto/files/WMS-ja_WFS-rajapintakuvaukset.pdf

**Julkaistut tasot:**

-  GIS:Jalankulun ja pyöräilyn liikennelaskurit
-  GIS:Jalankulun laskentatulokset
-  GIS:Pyöräilyn laskentatulokset

Tags: liikenne, liikennemäärät, polkupyörät, pyöräily
Organization: Espoon kaupungin kaupunkiympäristön toimiala
Helsingin kaupungin nuorisopalvelujen avustukset

Helsingin kaupungin kulttuuri- ja vapaa-aikalautakunnan nuorisojaoston myöntämät avustukset vuosina 2002-2020. Aineisto pitää sisällään tiedon avustuksen saajasta ja yhdistysmuodosta, toimipaikasta, avustuslajista käyttötarkoituksineen sekä myönnetyn avustussumman ja vuoden. 

**HUOM: Vuodesta 2023 eteenpäin Helsingin kaupungin myöntämät avustukset on avattu [yhtenä kokonaisuutena](https://hri.fi/data/fi/dataset/helsingin-kaupungin-avustukset).**

Avustusten myöntämisessä noudatetaan kulttuuri- ja vapaa-aikalautakunnan nuorisojaoston avustusohjesääntöä, jossa on päivityksien myötä muutettu avustuskriteerejä mm. avustuslajien osalta. Toimipaikkatieto on avustuksensaajasta riippuen joko toimitila tai toiminta-alue.

Avustuksia myönnetään helsinkiläisten nuorisoyhdistysten ja nuorten toimintaryhmien toimintaan. Tiedot päivitetään kerran vuodessa.

CSV-tiedoston merkistön enkoodaus on UTF-8-muodossa ja sarakkeet on eroteltu puolipistein.

Tags: avustukset, nuoriso
Organization: Helsingin kulttuurin ja vapaa-ajan toimiala
Helsingin taide- ja kulttuuriavustukset

Helsingin kaupungin jakamat taide- ja kulttuuriavustukset vuosina 2010-2016. Aineistossa ei ole mukana vuoden kulttuuritekoa ja -palkintoa. 

**HUOM: Vuodesta 2023 eteenpäin Helsingin kaupungin myöntämät avustukset on avattu [yhtenä kokonaisuutena](https://hri.fi/data/fi/dataset/helsingin-kaupungin-avustukset).**

**Aineisto sisältää seuraavat avustusmuodot:**

1. Taide- ja kulttuurilaitosten toiminta-avustukset
2. Taide- ja kulttuuriyhteisöjen toiminta-avustukset
3. Kohdeavustukset
4. Kaupunkikulttuuriavustukset
5. Kansainväliset matka-avustukset
6. Kehittämisavustukset
7. Avustukset yhteisöllisiin kehityshankkeisiin
8. Lisävuokra-avustus
9. Luokkatilojen iltakäyttöön varatut määrärahat
10. Kulttuuri- ja kirjastolautakunnan delegoimien avustusten myöntäminen
11. Taideapurahat

Tags: avustukset, kulttuuri, taide
Organization: Helsingin kulttuurin ja vapaa-ajan toimiala
Helsingin Seudun Liikenteen (HSL) kaupunkipyöräasemat

Helsingin ja Espoon kaupunkipyöräasemat.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/helsingin-ja-espoon-kaupunkipy%C3%B6r%C3%A4asemat-avoin/explore).

Organization: Helsingin seudun liikenne (HSL)
Helsingin kaupungin yrityshaastattelututkimus

Aineisto sisältää Helsingin kaupungin teettämän ja Taloustutkimus Oy:n toteuttaman yrityshaastattelututkimuksen aineiston neljältä tarkasteluvuodelta (2016, 2018, 2020 ja 2023). Aineisto sisältää noin neljän tuhannen helsinkiläisen yrityksen vastaukset kysymyksiin, jotka selvittävät helsinkiläisten yritysten näkemyksiä kaupungin elinvoimaan ja yritysmyönteisyyteen vaikuttavista tekijöistä. Aineisto on erittäin tärkeää kaupunkikehittämisessä. Selvityksestä ilmenee muun muassa, miten tyytyväisiä yritykset ovat kaupungin palveluihin, miten yritykset näkevät Helsingin sijaintipaikkana ja millaisia kehitysehdotuksia yritykset antavat kaupungin kehittämiseen. 

Neljästä tuhannesta vastauksesta noin tuhat on kultakin tarkasteluvuodelta. Vastaajat ovat olleet helsinkiläisiä yrityksiä. Vuosien 2016-20 aineisto on kerätty haastattelemalla yritysten edustajia puhelimitse. Yhden haastattelun kesto on ollut suunnilleen 20 minuuttia. Vuoden 2023 kysely on puolestaan toteutettu puhelininformoituna nettikyselynä. Vuonna 2023 tuloksista laadittiin ensimmäistä kertaa laaja selvitys Helsingin kaupungin elinkeino-osastolla (Helsingin yrityskysely 2023 – näkemyksiä kaupungin elinvoimatekijöistä, 41 s.) ja  tiivistelmät ruotsiksi ja englanniksi. Selvitykseen sisältyy myös runsaasti yritysten avoimia vastauksia.

Haastattelujen ajanjaksot:

- 28.9.-25.10.2016
- 22.11.2018-4.1.2019
- 29.9.-3.11.2020
- 19.1.-23.3.2023

Vuoden 2023 kysymyksiä muutettiin hieman aikaisemmista.

Aineistosta on poistettu vastanneiden yritysten nimet, y-tunnukset ja perustamisvuodet sekä vastanneiden henkilöiden tiedot. Avovastauksista on poistettu tiedot, joiden perusteella vastaajat voi tunnistaa.

Organization: Helsingin kaupunginkanslia
Helsingin Seudun Liikenteen (HSL) joukkoliikenteen risteyssolmut

Helsingin Seudun Liikenteen (HSL) tarjoaman joukkoliikenneverkon risteyssolmut.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/hsln-risteykset).

Tags: joukkoliikenne, linja-autoliikenne, risteykset
Organization: Helsingin seudun liikenne (HSL)